ప్రభుత్వ పథకాలను ప్రజల్లోకి తీసుకెళ్లండిబీజేపీ ఎంపీలకు ప్రధాని మోదీ పిలుపున్యూఢిల్లీ, జూలై 21: ఎర్రబుగ్గ (లాల్బత్తీ) సంస్కృతి నుంచి బయటపడాలని బీజేపీఎంపీలకు ప్రధాని మోదీ హితవు పలికారు. పార్లమెంటు సమావేశాల సమయం లో వివిధ రాష్ట్రాలకు చెందిన తమ పార్టీ ఎంపీలతో ఆయన భేటీ అవుతుంటారు. గురువారం తూర్పు ఉత్తరప్రదేశ్ ఎంపీలను కలిసిన మోదీ శుక్రవారం పశ్చిమ యూపీకి చెందిన పార్లమెంటు సభ్యులతో తన నివాసంలో సమావేశమయ్యారు. ప్రభుత్వ పథకాలను ప్రజల్లోకి మరింత విస్తృతంగా తీసుకెళ్లాలని సూచించారు. మే 1 నుంచి మంత్రులు, అధికారులు తమ వాహనాలపై ఎర్రబుగ్గలు వినియోగించకుండా కేంద్రం నిషేధం విధించిన సంగతి తెలిసిందే. దీంతో వీవీఐపీ సంస్కృతికి తెరపడింది. ఇది గట్టిగా అమలవుతున్నప్పటికీ కొందరు ప్రజాప్రతినిధులు వదులుకునేందుకు అంగీకరించడం లేదు. ఈ నేపథ్యంలో ఎంపీలతో మోదీ దీనిపై మాట్లాడారు. ఈ సంస్కృతికి ప్రజాస్వామ్యం లో స్థానం లేదన్నారు. ఎంపీలందరూ ప్రజల్లో తిరగాలని సూచించారు. పేదల కోసం ప్రభుత్వం అమలు చేస్తున్న పథకాల వల్ల గ్రామాల్లో సానుకూల మార్పులొచ్చాయన్నారు. 80 శాతానికి పైగా చక్కెర రైతులకు పెండింగ్ బకాయిలు చెల్లించామన్నారు. ఉజ్వల పథకం కింద ప్రతి పేదవాడి ఇంటికి గ్యాస్ కనెక్షన్ ఇచ్చామన్నారు. ఎంపీలు వారిని కలిసి పోషకాహారం గురించి ప్రచారం చేయాలని కోరారు. మోదీని ఈ సందర్భంగా ఎంపీలు ప్రశంసించారు. ప్రభుత్వ పథకాలు ప్రజల్లో కొత్త ఆశలను రేపుతున్నాయని తెలిపారు.
prabhutva pathakaalanu prajalloki teesukellandibijeepee empeelaku pradhaani modii pilupunyuudillii, juulai 21: errabugga (lalbatti) samskruti nunchi bayatapadaalani bgpmpl pradhaani modii hitavu palikaaru. paarlamentu samavesala samayam loo vividha rashtralaku chendina tama party empeelatho aayana bheti avutuntaaru. guruvaram thoorpu uttarapradesh empeelanu kalisina modii sukravaaram paschima yoopeeki chendina paarlamentu sabhyulatho tana nivaasamlo samavesamayyaru. prabhutva pathakaalanu prajalloki marinta vistrutamgaa teesukellaalani suuchimchaaru. mee 1 nunchi mantrulu, adhikaarulu tama vaahanaalapai errabuggalu viniyoginchakundaa kendram nishedham vidhinchina sangati telisinde. deentho vvip samskrutiki terapadindi. idhi gattigaa amalavutunnappatiki kondaru prajaapratinidhulu vadulukunenduku angeekarinchadam ledu. ee nepathyamlo empeelatho modii deenipai matladaru. ee samskrutiki prajaaswaamyam loo sthaanam ledannaru. empeelandaruu prajallo tiragaalani suuchimchaaru. pedala kosam prabhutvam amalu chestunna pathakaala valla graamaallo saanukuula maarpulochaayannaaru. 80 saataaniki paiga chakkera raitulaku pending bakaayilu chellinchaamannaaru. ujwala pathakam kinda prati pedavadi intiki gyas connection ichaamannaaru. empeelu vaarini kalisi poshakaharam gurinchi prachaaram cheyalani koraru. modeeni ee sandarbhamgaa empeelu prasamsinchaaru. prabhutva pathakaalu prajallo kotta aasalanu reputunnayani telipaaru.